|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за културу,**  **јавно информисање и**  **односе с верским заједницама**  Булевар Михајла Пупина 16, 21000 Нови Сад  Т: +381 21 487 48 72; Ф: +381 21 456 082  [tamara.benc-rajcetic@vojvodina.gov.rs](mailto:tamara.benc-rajcetic@vojvodina.gov.rs)  [www.kultura.vojvodina.gov.rs](http://www.kultura.vojvodina.gov.rs) | |
|  | БРОЈ: 137-451-25/2020-01 | Датум: 17. јануар 2020. године |

На основу члана 76. Закона о култури („Службени гласник РС‟, бр. 72/09, 13/16 и 30/16 - испр.), члана 41. став 1. тачка 1. Закона о утврђивању надлежности Аутономне Покрајине Војводине („Службени гласник РС”, бр. 99/09 и 67/12 - Oдлука УС), члана 11. и 12. Покрајинске скупштинске одлуке о буџету АП Војводине за 2020. годину („Службени лист АП Војводине‟, бр. 54/19), члана 15. и 24. став 2. Покрајинске скупштинске одлуке о покрајинској управи („Службени лист АП Војводине‟, бр. 37/14, 54/14 – др. одлука, 37/16, 29/17 и 24/19), у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник РС‟, бр. 105/16 и 112/17), Покрајински секретаријат за културу, јавно информисање и односе с верским заједницамарасписује

КОНКУРС

**за суфинансирање набавке књига и других публикација за јавне општинске и градске библиотеке у АП Војводини у 2020. години**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће у 2020. години суфинансирати набавку књига и других публикација за потребе јавних општинских и градских библиотека у АП Војводини, чији су оснивачи јединице локалне самоуправе на територији АП Војводине, с циљем попуњавања библиотечких фондова јавних библиотека у АП Војводини, у износу од **1.000,000.00 динара,** по економској класификацији корисника 4632 – капитални трансфери осталим нивоима власти.

# I ОПШТИ УСЛОВИ KОНКУРСА

1. На Конкурсу **могу да учествују искључиво јавне општинске и градске библиотеке чији су оснивачи јединице локалне самоуправе и које су регистроване на подручју АП Војводине** (индиректни корисници средстава буџета општина и градова на територији АП Војводине).
2. Пријавa на Kонкурс подноси се на обрасцу ***Пријава за суфинансирање набавке књига и других публикација за јавне општинске и градске библиотеке у АП Војводини у 2020. години,*** која се може преузетиса интернет странице Секретаријата: [**www.kultura.vojvodina.gov.rs**](http://www.kultura.vojvodina.gov.rs)**.**

**Уз Пријаву се обавезно подноси и пратећа документација наведена у Пријави (део II – ОБАВЕЗНИ ПРИЛОЗИ).**

За тачност података унетих у Пријавуодговара подносилац пријаве.

1. Пријава се подносиу **1 (једном) потписаном и овереном примерку**, предајом писарници покрајинских органа управе (зграда Покрајинске владе у Новом Саду у периоду од 9 до 14 часова) или се упућују поштом на адресу:

**Покрајински секретаријат за културу,**

**јавно информисање и односе с верским заједницама**

**21000 Нови Сад, Булевар Михајла Пупина 16**

**(Конкурс за суфинансирање набавке књига и других публикација за јавне општинске и градске библиотеке у АП Војводини у 2020. години)**

Рок за подношење пријаве је 30 дана од дана објављивања у дневном листу „Дневник‟.

**ПРИЈАВЕ СЕ ПОДНОСЕ ОД 18. ЈАНУАРА ЗАКЉУЧНО СА 18. ФЕБРУАРОМ 2020. ГОДИНЕ.**

1. Секретаријат задржава право да од подносилаца који су благовремено поднели пријаве, по потреби, затражи додатну документацију и информације.
2. Пријавe достављене након наведеног рока, пријаве са непотпуном документацијом, пријаве послате путем факса или искључиво путем електронске поште, непотписане и неоверене пријаве, као и пријаве корисника којима је Секретаријат у 2019. години доделио средства на име финансирања - суфинансирања пројеката, а који нису поднели извештај о њиховој реализацији, неће се узимати у разматрање.
3. Додатне информације о Конкурсу могу се добити у Секретаријату на телефон број 021/487-4872, контакт особа Тамара Бенц Рајчетић, e-mail: tamara.benc-rajcetic@vojvodina.gov.rs.
4. О избору пројеката по расписаном јавном конкурсу одлучује комисија коју образује Секретаријат, на основу чијег предлога покрајински секретар за културу, јавно информисање и односе с верским заједницама доноси решење о распоређивању средстава, које ће бити објављено на интернет страници Секретаријата.
5. Пријаве на конкурс подносе се на посебном пријавном обрасцу који је саставни део конкурсне документације, а који се објављује на интернет страници органа који расписује конкурс.

Под потпуном пријавом подразумева се:

1) уредно попуњен и оверен образац пријаве;

2) детаљан опис пројекта;

3) детаљно разрађен буџет пројекта;

4) подаци о стручним, односно уметничким капацитетима подносиоца, односно реализатора пројекта;

5) као и други документи наведени у тексту конкурса.

**9.** Непотпуне и неблаговремене пријаве, као и пријаве које нису у складу са условима јавног конкурса не разматрају се.

**10.** Пријаве и приложена документација не враћају се подносиоцима.

**II КРИТЕРИЈУМИ ЗА ДОДЕЛУ СРЕДСТАВА**

Расподела средстaва за набавку књига и других публикација вршиће се, у складу с **Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе**, која је истакнута на интернет страници Секретаријата, пропорционално броју активних чланова јавне општинске или градске библиотеке у односу на укупан број становника те општине или града, а у складу са висином средстава планираних за Конкурс.

ПОКРАЈИНСКИ СЕКРЕТАР

**Драгана Милошевић, с.р.**